Diari Oficial de la Generalitat Valenciana


Sumari del DOGV 6135, del 02-11-2009 (2009/12517)

RESOLUCIÓ de 18 de desembre de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Compañía Valenciana de Aluminio Baux, SL, per a una indústria de laminació d'alumini al terme municipal de Segorbe. Expedient número 051/08 IPPC SCICo/ERB.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6135

Data del DOGV
:   02-11-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/12248


Data del document
:   18-12-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 18 de desembre de 2008, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa Compañía Valenciana de Aluminio Baux, SL, per a una indústria de laminació d'alumini al terme municipal de Segorbe. Expedient número 051/08 IPPC SCICo/ERB. [2009/12615]  
Vist l'expedient de referència, incoat a instàncies de Benigno Fraga Vila, en nom de l'empresa Compañía Valenciana de Aluminio Baux, SL, amb CIF Y65574485 i domicili social a la autovia Sagunt-Somport, km 26,2 (A-23), de Segorbe (Castelló), s'emet aquesta resolució de conformitat amb els següents  
Antecedents de fet  
Primer. Amb data 18 de juny de 2008 Benigno Fraga Vila, en representació de la mercantil Compañía Valenciana de Aluminio Baux, SL, va presentar un escrit al Registre General de la Conselleria de Medi Ambient, Aigua, Urbanisme i Habitatge, mitjançant el qual comunicava la seua intenció de fer una modificació de les instal·lacions autoritzades que considera no substancial.  
La modificació consisteix en la realització de les accions següents:   
Instal·lació d'un forn de fusió rotatiu basculant.  
Instal·lació d'un carregador vibrant.  
Instal·lació d'un tren de gabions de recollida d'escòries.  
Modificació del sistema de control de la correcció atmosfèrica (filtre de mànegues).  
L'orientació de la modificació proposada és la reducció de l'ús de lingot primari i secundari, que se substitueixen per ferralles, les quals necessiten una aportació d'energia inferior per a la seua fusió.  
A la sol·licitud s'adjunta la documentació següent: justificació tècnica del caràcter de la modificació com a no substancial i annexos amb la resolució de la Direcció General de Qualitat Ambiental, per la qual es va atorgar l'autorització ambiental integrada; esquemes del sistema de correcció de la contaminació atmosfèrica; instrucció per a l'accés a la zona de fusió; accidents mediambientals potencials, i plànols de la instal·lació.  
Segon. Amb data 5 d'agost de 2008 es va remetre a l'empresa la resolució per la qual s'iniciava un procediment de modificació d'ofici de l'autorització ambiental integrada de què disposa, a fi que formule les al·legacions que considere pertinents.  
En aquesta mateixa data es va remetre la documentació presentada per l'empresa a l'Ajuntament de Segorbe, a fi que aquest emeta un informe sobre la modificació proposada, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental. L'Ajuntament de Segorbe no s'hi pronuncia.  
D'altra banda, s'han incorporat a l'expedient els informes del Servei de Protecció de l'Ambient Atmosfèric.  
Tercer. Amb data 18 de desembre de 2008 es va fer el tràmit d'audiència a l'interessat, sense que s'hi hagen presentat al·legacions.  
Als fets anteriors són aplicables els següents  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments, i per tant l'incompliment dels valors límit d'emissió que estableix l'instrument d'intervenció ambiental, ha d'iniciar un procediment de modificació d'ofici en els termes que estableix aquest títol.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del President de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que tinc assignades, resolc:  
Primer  
Modificar la Resolució de 17 d'abril de 2008, per la qual s'atorgava l'autorització ambiental integrada a l'empresa Compañía Valenciana de Aluminio Baux, SL, per a les instal·lacions de laminació d'alumini, ubicades a l'autovia Sagunt-Somport (A-23), km 26,2, de Segorbe (Castelló), inscrita en el Registre General d'Instal·lacions IPPC de la Comunitat Valenciana amb el número 161-08/AAI/CV.  
La modificació afectarà els aspectes següents:   
1. Emissions atmosfèriques  
El nou forn rotatiu basculant i el filtre associat a aquest ha de complir els condicionants imposats a la resta de forns i filtres instal·lats a l'empresa, inclosos en l'autorització ambiental integrada concedida.  
2. Soroll  
En el termini de tres mesos després de l'execució de l'ampliació, l'empresa ha d'aportar la documentació corresponent a l'auditoria corresponent a l'ampliació, a fi de comprovar que els nivells de sorolls transmesos per l'activitat compleixen els límits que estableix la legislació vigent.  
3. Procediments i mètodes de gestió de residus  
3.1. Producció de residus  
La taula següent reflecteix les modificacions en la capacitat de producció de residus per raó de l'ampliació projectada. Els nous valors es refereixen a una producció de producte acabat d'aproximadament 52.000 t/any (12.000 t/any de bobines d'alumini laminades en calent i 40.000 t/any de bobines d'alumini laminades en fred).  
\* \* \* \* \*  
  
3.2. Gestió de residus  
S'amplia la capacitat de tractament anual de ferralla d'alumini. La taula següent reflecteix les modificacions en la gestió de residus a causa de l'ampliació projectada:  
  
\* \* \* \* \*  
  
Segon  
Abans de posar en marxa l'ampliació, el titular ha d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries d'acord amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que ha d'anar acompanyada de la documentació següent:  
Certificat visat del tècnic director de l'execució del contingut de la memòria, en el qual s'acredite que les instal·lacions i l'activitat s'ajusten a la memòria presentada i autoritzada, així com a la resta de documentació tècnica presentada.  
Certificats tècnics exigits per les normatives sectorials aplicables segons el tipus d'activitat.  
Informe i certificat emesos per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
Contra aquesta resolució, que no posa fi a la via administrativa, es pot interposar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 18 de desembre de 2008.- El director general per al Canvi Climàtic: Jorge Lamparero Lázaro.